Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 IN |SAL.KU| ZAG DIB AN A NUN NA KID NE ME |LAGAB.LAGAB| BA UR₄ UR₄ 
 IGI ZU |NUN&NUN| IG AN KI BI DA KUR KUR RA IGI IG 
 AN MUŠ₃ PIRIG AN NA |3×AN| |3×AN| LU ME ZU GALAM GALAM MA 
 |PA.AN| ZU GAR NU PAP RU DAM GIŠ |HI×AŠ₂| ZU DUGUD DA 
 BAR SUD |A.AN| 
 DIM₂ MA ZU |ZU.AB| SUD DU |A.AN| IGI BAR RI NU UM ZU 
 A DU AK A ZU GAR GAL GAL |A.AN| AN NU ME DA DI 
 ME ZU UD DI MA BI BA E DU GAR NAM LA BA E DA RU 
 NAM LUGAL KA KEŠ₂ ME GAR NAM MA ŠU ZU LA BA RA |UD.DU| 
 AN LUGAL DA ZAG MU KALAM@g NE DU NAM MU KALAM@g DI NI IB TAR RI 
 AN EN KID DIM₂ KA TA |UD.DU| A ZU KI BI EŠ₂ AL GA₂ GA₂ 
 AN MUŠ₃ MAH DI AN KI A GABA RI NU TUK ME EN 
 LUGAL KI |NINDA₂×NE| AN RI E NE A LA MU KALAM@g IGI AK E 
 AN UR AN |SAL.TUG₂| IB DUN IGI IL₂ LA ZU ME TE ZU UŠ EN E 
 AN |SAL.TUG₂| TU RI HI LI...|IGI.E₂|...MA RA AN DU 
 GIŠ RU BA NI ŠA₆ GI...IGI ZA...
 |GA₂×NUN&NUN| RA <unk> ŠU |NUN&NUN| E GAN |U.GUD| A NAM NUN EŠ₂ MU KALAM@g IL₂ 
 IR NAM HI GA KU₇ KU₇ DA KID ŠA₃ KU₃ ZU GAN IM |NIM×GAN₂@t| 
 GIŠ NA₂ GI₄ LAGAB HI LI SI A ZA GU₂ HU MU KALAM@g DI...RI 
 DUN GIŠ TUK NUN ZA A EŠ₂ IG LA ME |U.GUD| ZU UŠ HA BA DU 
 AN UR AN |SAL.TUG₂| IB KID KALAM@g ŠAR₂ RI UŠ ZI GAN NE IB KU BI 
 SA BU DA |A.AN| 
 AN MUŠ₃ AN UR AN |SAL.TUG₂| IB KID UD |U.GUD| DA URU EŠ₂ MUŠ₃ LA BA DA DU MU 
 GIŠ GI₄ IG BI IM 
 AN MUŠ₃ |SAL.TUG₂| AN KI |GA₂×AN| LA |URU×MIN| RU <unk> <unk> TA 
...MA SAG SAR SAR SAR MI |IGI.DIB| NA GAN₂@t GAN₂@t 
...KUR IDIM TA |UD.DU| A AN IB A |GA₂×AN| BUR₂ 
...UR BI IM |GA₂×AN| NA HI LI BI IM 
...UR AN |SAL.TUG₂| IB KID 
...SAG HU MU NI IN IL₂ |GUD×KUR| GAL BI GAN A 
...GAM GAM MU NA AB ŠU GAN IM RI RI E 
...ZI DA TA RI A NA ŠU MAH A NI SI NE IB 
 KALAM@g U₂ SAL LA HU MU KALAM@g NE NA₂ NA GAD BI GAN A 
 AN UR AN |SAL.TUG₂| IB KID KALAM@g ŠAR₂ RI UŠ ZI GAN NE IB KU BI 
 SA GAR RA |A.AN| 
 AN MUŠ₃ UR₂ KU₃ GAR HI ZA AN UR AN |SAL.TUG₂| IB KID NAM TI LA UD HA BA NI IB SUD UD NE 
 GIŠ GI₄ IG BI IM 
 |SAL.TUG₂| ME GAL GAL LA NAM |NUN&NUN| RA ŠU |U.GUD| 
 AN MUŠ₃ |SAL.TUG₂| ME GAL GAL LA NAM |NUN&NUN| RA ŠU |U.GUD| 
 AN UR AN |SAL.TUG₂| IB RA GAN IG ZI SUD UD IG SAG E |U.U.U| MU NI |PA.HUB₂.DU| 
 |URU×MIN| EN BI IM 
 A TAB AN MUŠ₃ |HI×BAD|

Provide the transliteration.

<SURFACE>
in-nin₉ zag dib {d}a-nun-na-ke₄-ne me kilib₃-ba ur₄-ur₄
igi-zu nir-ŋal₂ an ki-bi-da kur-kur-ra igi ŋal₂
{d}inana piriŋ an-na mul-mul-lu me-zu galam-galam-ma
ŋarza-zu niŋ₂ nu-kur₂-ru-dam ŋiš-hur-zu dugud-da
bar-sud-am₃
dim₂-ma-zu abzu su₃-ra₂-am₃ igi bar-re nu-um-zu
a-ra₂ ak-a-zu niŋ₂ gal-gal-am₃ diŋir nu-me-da-sa₂
me-zu ud silim-ma-bi ba-e-de₆ niŋ₂-nam la-ba-e-da-šub
nam-lugal zu₂ keše₂-me niŋ₂-nam-ma šu-zu la-ba-ra-e₃
an lugal-da zag mu-un-de₃-ša₄ nam mu-un-di-ni-ib-tar-re
{d}en-lil₂-gin₇ ka-ta e₃-a-zu ki-bi-še₃ al-ŋa₂-ŋa₂
{d}inana mah-di an ki-a gaba-ri nu-tuku-me-en
lugal ki aŋ₂ diŋir-re-e-ne a-la mu-un-ši-ak-e
{d}ur{d}nin-urta šul igi il₂-la-zu me-te-zu-uš en-e
{d}nin-tur₅-re hi-li...u₆...ma-ra-an-gub
ŋiš-šub-ba-ni sag₉-ge...igi-za...
ur₃-ra <unk> šu-nir-e he₂-du₇-a nam-nun-še₃ mu-un-il₂
ir-sim dug₃-ga ku₇-ku₇-da-ke₄ šag₄ kug-zu he₂-em-tum₃
ŋiš-nu₂ gi₄-rin hi-li si-a-za gu₂ hu-mu-un-di...re
šul ŋiš tuku nun za-a-še₃ ŋal₂-la me ul-zu-uš ha-ba-gub
{d}ur{d}nin-urta-ke₄ uŋ₃ šar₂-re us₂ zid he₂-bi₂-ib-dab₅-be₂
sa-gid₂-da-am₃
{d}inana {d}ur{d}nin-urta-ke₄ ud ul da-ri₂-še₃ muš₃ la-ba-da-tum₂-mu
ŋiš-gi₄-ŋal₂-bi-im
{d}inana nin an ki daŋal-la u₁₈-ru <unk> <unk> ta
...ma saŋ mu₂-mu₂-mu₂ ŋi₆ u₃-na kar₂-kar₂
...kur idim-ta e₃-a an uraš-a daŋal bur₂
...teš₂-bi-im ama-na hi-li-bi-im
...ur{d}nin-urta-ke₄
...saŋ hu-mu-ni-in-il₂ am gal-bi he₂-a
...gam-gam-mu-na-ab šu he₂-em-ri-ri-e
...zid-da-ta ri-a-na šu mah-a-ni si-bi₂-ib
uŋ₃ u₂-sal-la hu-mu-un-de₃-nu₂ na-gada-bi he₂-a
{d}ur{d}nin-urta-ke₄ uŋ₃ šar₂-re us₂ zid he₂-bi₂-ib-dab₅-be₂
sa-ŋar-ra-am₃
{d}inana ur₂ kug niŋ₂ dug₃-za {d}ur{d}nin-urta-ke₄ nam-til₃-la ud ha-ba-ni-ib-su₃-ud-de₃
ŋiš-gi₄-ŋal₂-bi-im
nin me gal-gal-la nam-nir-ra šu du₇
{d}inana nin me gal-gal-la nam-nir-ra šu du₇
{d}ur{d}nin-urta-ra he₂-ŋal₂ zi su₃-ud-ŋal₂ saŋ-e-eš mu-ni-rig₇
u₁₈-ru₁₂-bi-im
a-dab₂ {d}inana-kam